Hej forældre!

**Hvad er en juniorspejder?**

Mange af juniorspejderne er godt bekendt med spejderlivet. De er rykket op fra minispejderne. At blive junior, kan være overvældende. Nu begynder vi at lægge mere ansvar på børnene, men vi voksne er hele tiden ved siden af barnet og vejleder.

Vi lægger vægt på indflydelse og medansvar. Vi arbejder selvstændigt i patruljer og er med til at udøve demokrati og planlægge program, samt deltager aktivt i vores møder. Vi arbejder ud fra spejderidéen og patrulje- systemet og har en PL og PA.

Hos Aarupspejderne, lægger vi vægt på, sjov, udfordringer, kammeratskab, samarbejde, natur,” learning by doing, lejrliv og fremmøde, dette går under betegnelsen "Turn-Out". Vi accepterer ikke mobning.

Udover de ugentlige møder, tager vi på vandreture, endagsture, weekendture, gruppeture. Vi holder en spejderfest og en uges sommerlejr. I 2026 er det fælleslejr med andre spejderkorps. Vi prøver at mødes på tværs af grupper og korps. Vi hjælper til med at skaffe penge til vores gruppe, så vi kan lave vilde, aktiviteter, det kan f.eks. være ved at sælge julekalendere.
Vi deltager i vores divisions arrangementer, Skovdam division. Det er sæbekasseløb, divisions turnering, træf og PL-PA-kursus. Vi tilbyder kurser i korpsets regi, Det Danske Spejderkorps, f.eks. PUF. Desuden tilbyder vi deltagelse i adventureløbet ”Horizont”, som elever på Spejderefterskolen i Brejning laver.

Det forventes at juniorerne:

* Så vidt muligt deltager i alle møder og arrangementer
* Melder afbud hvis de er forhindret
* Overholder til- og frameldinger- og betalingsfrister
* At deres forældre bakker op om deres spejderaktiviteter og gruppens arrangementer.

Har du spørgsmål, så tag fat i spejderlederne.

Pløk (Vivian): 81260861 eller junior@aarupspejderne.dk og Jesper: 20475867